open-index/open-wikipedia-markdown huggingface dataset:
ზურაბ ზერაკიძე

**ზურაბ სერგოს ძე ზერაკიძე** (დ. 21 ივლისი, 1939, თბილისი) — ქართველი მათემატიკოსი, ფიზიკა-მათემატიკის მეცნიერებათა დოქტორი (1998), პროფესორი (2000).

დაამთავრა თბილისის სახელმწიფო უნივერსიტეტის (თსუ) მექანიკა-მათემატიკის ფაკულტეტი 1962 წელს. 1962 წლიდან მუშაობდა საქართველოს მეცნიერებათა აკადემიის კიბერნეტიკის ინსტიტუტში, 1971 წლიდან — თსუ-ის ილია ვეკუას სახელობის გამოყენებითი მათემატიკის ინსტიტუტში, 1980–1989 წლებში — თსუ-ის ალბათობათა თეორიისა და მათემატიკური სტატისტიკის კათედრაზე, 1989 წლიდან მუშაობს გორის სახელმწიფო უნივერსიტეტში (1989–2003 წლებში — უმაღლესი მათემატიკის კათედრის გამგე). დაჯილდოებულია ღირსების ორდენით (2000).

## ბიბლიოგრაფია 
* დისკრეტული მათემატიკა (რედაქტორი). თბილისი, 2011.

## ლიტერატურა 
## რესურსები ინტერნეტში
კატეგორია:დაბადებული 21 ივლისი
კატეგორია:დაბადებული 1939
კატეგორია:ქართველი მათემატიკოსები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს ღირსების ორდენის კავალრები
კატეგორია:თბილისში დაბადებულები
წინა ქოროიდული არტერიის სინდრომი

მინი|წინა ქოროიდული არტერიის სინდრომის მქონე პაციენტი. მაგნიტურ-რეზონანსული გამოსახულება. აღინიშნება ინფარქტის კერა ჰიპოკამპის თავისა და საფეთქლის რქის სისხლძარღვოვანი წნულის წინა ნაწილის მიდამოში
მინი|წინა ქოროიდული არტერიის სინდრომის მქონე პაციენტი. მაგნიტურ-რეზონანსული გამოსახულება. აღინიშნება ინფარქტის კერა შიგნითა კაფსულის უკანა ფეხისა და ლატერალური თალამუსის მიდამოში.
**წინა ქოროიდული არტერიის სინდრომი** — ნერვული სისტემის პათოლოგიური მდგომარეობა, გამოწვეული წინა ქოროიდული არტერიის დაზიანებით. კლინიკური გამოვლინებები შესაძლოა მოიცავდეს სისუსტეს დაზიანების საპირისპირო მხარეს (კონტრალატერალური ჰემიპლეგია), მგრძნობელობის დაკარგვას დაზიანების საპირისპირო მხარეს (კონტრალატერალური ჰემისენსორული დაკარგვა), მხედველობის არის ერთი ნახევრის დაკარგვას ორივე მხარეს (ჰომონიმური ჰემიანოპსია) ან ერთი მეოთხედის დაკარგვას ორივე მხარეს (ჰომონიმური მეოთხედი სექტორანოპსია). მაგნიტურ-რეზონანსულ გამოსახულებაზე შეინიშნება ინფარქტის კერები ჰიპოკამპის თავში, ლატერალური პარკუჭის საფეთქლის რქის სისხლძარღვოვანი წნულის წინა ნაწილში, ლატერალურ თალამუსში, მკრთალი სფეროს შიგნითა ნაწილში, შიგნითა კაფსულის უკანა ფეხში.

## რესურსები ინტერნეტში 
* Anterior choroidal artery syndrome - Radiopaedia

კატეგორია:ნერვული სისტემის დაავადებები
ჩიჩემე

მინი|ჩიჩემე და ფერმენტირებული რძე
**ჩიჩემე** ― სასმელი, რომლის მთავარი ინგრედიენტებია ფერმენტირებული ატოლე ან ნაღები და დაფქული სიმინდი. ის ტრადიციულია ლათინური ამერიკის ზოგიერთ ქვეყანასა და რეგიონში, როგორებცაა კოსტა-რიკას კარიბის ზღვის სანაპირო, კოლუმბია (ძირითადად სიენაგა-დე-ოროს მუნიციპალიტეტი) და პანამა (ჩირიკის პროვინცია და ლა-ჩორერა). ჩრდილოეთ კოსტა-რიკაში, გუანაკასტეს პროვინციაში, ის ასევე მზადდება იისფერი სიმინდისგან.

ჩიჩემეს რეცეპტი მოიცავს დაფქულ სიმინდში სანელებლების შერევას, როგორიცაა დარიჩინი და მუსკატის კაკალი, ასევე წყალი, პანელა და კოჭა.  არსებობს მრავალი ვარიაცია, რაც დამოკიდებულია ადგილმდებარეობაზე. ინგრედიენტების შერევის შემდეგ, მასას თანდათანობით ადუღებენ, ასველებენ და შემდეგ წვრილად ნაყავენ. მიღებულ ცომს აცხობენ და ცივ წყალს უმატებენ.

## სქოლიო
კატეგორია:ესპანური სასმელები
კატეგორია:კოლუმბიური სამზარეულო
კატეგორია:ფერმენტირებული საკვები
Actio libera in causa

**Actio libera in causa** — სამართლებრივი პრინციპი, რომელიც გულისხმობს, რომ სისხლისსამართლებრივად ბრალეულად მოქმედებს ის პირი, რომელმაც, მართალია, შეურაცხად მდგომარეობაში ჩაიდინა მართლსაწინააღმდეგო ქმედება, მაგრამ მის წინარე შერაცხად მდგომარეობაში განზრახ ან გაუფრთხილებლობით შექმნა პირობა, რომელმაც ამ შედეგის დადგომა გამოიწვია. Actio libera in causa-ს მაგალითია თავის განზრახ დათრობა, შემდგომი დანაშაულის ჩადენის მიზნით. კლაუს როქსინი ასაბუთებს ბრალუნარიანობას იმ გამონაკლის შემთხვევაში, როდესაც პირი სიმთვრალის გამო ქმედების ჩადენის დროს შეურაცხად მდგომარეობაშია, მაგრამ მისი წინარე შერაცხადი მდგომარეობა, რა დროსაც მან თავი ჩაიყენა შეურაცხად მდგომარეობაში, განაპირობებს მის ბრალეულად მიჩნევას. 

## ლიტერატურა
* 

კატეგორია:სისხლის სამართალი
ვახტანგ ზესაშვილი

**ვახტანგ ივანეს ძე ზესაშვილი** (დ. 1 ოქტომბერი, 1922, სენაკი, — გ. 27 იანვარი, 2006, თბილისი) — ქართველი გეოლოგი, კავკასიის იურული ნალექების სტრატიგრაფიისა და პალეონტოლოგიის მკვლევარი, საქართველოს დამსახურებული გეოლოგი (1985).

დაამთავრა საქართველოს პოლიტექნიკური ინსტიტუტი (1948). 1947 წლიდან მუშაობდა ა. ჯანელიძის სახელობის გეოლოგიის ინსტიტუტში, იყო წამყვანი მეცნიერი თანამშრომელი და განყოფილების გამგე. მისი ხელმძღვანელობის პერიოდში გამოიცა განყოფილების თანამშრომელთა სამეცნიერო სტატიების 4 კრებული, პალეონტოლოგიური მუზეუმის კატალოგები და მეგზურები, განსაზღვრა ადრე და შუაიურული ფაუნის 130-მდე კოლექცია. 

ზესაშვილი იყო საბჭოთა კავშირის სტრატიგრაფიული კომიტეტის იურული კომისიის წევრი (1960–1991), კავკასიის სტრატიგრაფიული კომიტეტის იურული სექციის თავმჯდომარე (1975–1983), ქართული ენციკლოპედიის მეცნიერი კონსულტანტი (1998–2000). 1964–1985 წლებში არჩეული იყო საქართველოს გეოლოგიური საზოგადოების ვიცე-პრეზიდენტად.

## ბიბლიოგრაფია 
### თანაავტორი
* Вопросы геологии Грузии, Тб., 1964; 
* Унифицированные стратиграфические схемы юрских отложений Кавказа, Л., 1984; 
* Геологическое строение СССР и закономерности размещения полезных ископаемых, т. 5 (Карпаты, Крым, Кавказ), Л., 1989; 
* Юра Кавказа, Л., 1991.

## ლიტერატურა 
კატეგორია:დაბადებული 1 ოქტომბერი
კატეგორია:დაბადებული  1922
კატეგორია:გარდაცვლილი 27 იანვარი
კატეგორია:გარდაცვლილი  2006
კატეგორია:სენაკში დაბადებულები
კატეგორია:თბილისში გარდაცვლილები
კატეგორია:ქართველი გეოლოგები
კატეგორია:საქართველოს პოლიტექნიკური ინსტიტუტის კურსდამთავრებულები (1948)
კლაუს როქსინი

**კლაუს როქსინი** (დ. 15 მაისი, 1931, ჰამბურგი – გ. 18 თებერვალი, 2025) — გერმანელი იურისტი, სისხლის სამართლის ერთ-ერთი ყველაზე გავლენიანი დოგმატიკოსი. კლაუს როქსმანი იყო 28 უნივერსიტეტის საპატიო დოქტორი და გერმანიის ფედერაციული რესპუბლიკის პირველი ხარისხის ღირსების ორდენის კავალერი.

## აკადემიური კარიერა
1950-1954 წლებში სწავლობდა ჰამბურგის უნივერსიტეტში, სამართლის ფაკულტეტეზე. 1957 წელს მიიღო დოქტორის ხარისხი, იყო პროფესორ ჰაინრიხ ჰენკელის ასისტენტი. 1963 წელს გახდა გიოტინგენის უნივერსიტეტის პროფესორი. 1966 წელს იყო გერმანიის სისხლის სამართლის კოდექსის ზოგადი ნაწილის ალტერნატიული პროექტის ერთ-ერთი თანაავტორი. 1971-1999 წლებში ლუდვიგ-მაქსიმილიანის უნივერსიტეტის პროფესორი. 2023 წელს დაჯილდოვდა ბავარიის კონსტიტუციური მედლით.

## სქოლიო
კატეგორია:დაბადებული 15 მაისი
კატეგორია:დაბადებული 1931
კატეგორია:გარდაცვლილი 18 თებერვალი
კატეგორია:გარდაცვლილი 2025
კატეგორია:გერმანელი იურისტები
კატეგორია:გერმანელი მეცნიერები
პერქერონის სინდრომი

მინი|პერქერონის სინდრომის მქონე პაციენტის მაგნიტურ-რეზონანსული გამოსახულება FLAIR რეჟიმში. აღინიშნება პარამედიანური თალამუსის ინფარქტი.
**პერქერონის სინდრომი** (ასევე ცნობილი, როგორც **პარამედიანური თალამუსის სინდრომი**) — პათოლოგიური ნევროლოგიური მდგომარეობა, გამოწვეული პერქერონის არტერიის დაზიანებით. აღსანიშნავია, რომ თავად პერქერონის არტერია წარმოადგენს ანატომიურ თავისებურებას, რომელიც გვხვდება პოპულაციის მხოლოდ 7-11%-ში. ის არის კენტი არტერია, რომელიც გამოეყოფა თავის ტვინის უკანა არტერიას და ამარაგებს თალამუსის ვენტრომედიალურ (ქვედა და შიგნითა) ნაწილებსა და შუა ტვინს. შესაბამისად, პერქერონის არტერიის დაზიანებისას მაგნიტურ-რეზონანსულ გამოსახულებაზე შეინიშნება აღნიშნული სტრუქტურების ინფარქტი.

## რესურსები ინტერნეტში 
* Artery of Percheron territory infarct - Radiopaedia
* Percheron syndrome: bilateral thalamic lesions

კატეგორია:ნერვული სისტემის დაავადებები
ალბერტსლუნის მუნიციპალიტეტი

**ალბერტსლუნის მუნიციპალიტეტი** () — მუნიციპალიტეტი დანიის აღმოსავლეთ ნაწილში, კუნძულ ზელანდიაზე, დედაქალაქის რეგიონში. მუნიციპალიტეტის ფართობი 23,04 კმ²-ია, მოსახლეობა 28,117 ადამიანს შეადგენს (2025), ხოლო მოსახლეობის სიმჭიდროვე 1,220 ადამიანია კმ²-ზე. მთავარი ქალაქი და მუნიციპალური საბჭოს ცენტრია ქალაქი ალბერტსლუნი. დაარსდა 1842 წლის 1-ელ იანვარს.

## პოლიტიკა
მუნიციპალური საბჭო შედგება 21 წევრისგან, რომლებიც 4 წლის ვადით აირჩევიან. 

## იხილეთ აგრეთვე
*დანიის ქალაქების სია
*დანიის მუნიციპალიტეტების სია

## რესურსები ინტერნეტში
* 
* Municipal statistics: NetBorger Kommunefakta, delivered from KMD aka Kommunedata (Municipal Data)
* Municipal mergers and neighbors: Eniro new municipalities map
*Mapsearch of new municipalities(Krak)https://web.archive.org/web/20071005153127/http://kort.krak.dk/borgerdk.kortsoegning/imapDKbig.asp
* Printable map(Krak)http://kort.krak.dk/ml_simplex/link.asp?id=1180eadabdd2454ab1156e0e6ed7caba&lp=e|617920200|617092500|70564700|71599400&ai=Albertslund&komnr=165(outline not printable!)
* List of twin towns: Albertslund.dk

## სქოლიო
კატეგორია:დედაქალაქის რეგიონის მუნიციპალიტეტები
კატეგორია:დანიის მუნიციპალიტეტები
კატეგორია:კოპენჰაგენის საქალაქო აგლომერაცია
კოპენჰაგენის მუნიციპალიტეტი

**კოპენჰაგენის მუნიციპალიტეტი** () — მუნიციპალიტეტი (დანიურად — *kommune*) დანიის აღმოსავლეთ ნაწილში, კუნძულ ზელანდიაზე, დედაქალაქის რეგიონში. იგი უდიდესია ქალაქ კოპენჰაგენის შემადგენელ ოთხ მუნიციპალიტეტს შორის. მოიცავს ქალაქის ისტორიული ნაწილის ცენტრსა და ღირსშესანიშნაობების უმრავლესობას. მუნიციპალიტეტის ფართობი 90.9 კმ²-ია, მოსახლეობა 667,099 ადამიანს შეადგენს (2025), ხოლო მოსახლეობის სიმჭიდროვე 7,340 ადამიანია კმ²-ზე.

## იხილეთ აგრეთვე
*დანიის ქალაქების სია
*დანიის მუნიციპალიტეტების სია

## რესურსები ინტერნეტში
* Official website
* Krak searchable/printable map  

## სქოლიო
კატეგორია:დედაქალაქის რეგიონის მუნიციპალიტეტები
კატეგორია:დანიის მუნიციპალიტეტები
კატეგორია:კოპენჰაგენის მუნიციპალიტეტი
კატეგორია:კოპენჰაგენის გეოგრაფია
უკანა-შიგნითა ქოროიდული არტერიის სინდრომი

[მინი|[მაგნიტურ-რეზონანსული ანგიოგრამა. უკანა-შიგნითა ქოროიდული არტერია (Medial posterior choroidal artery).]]
**უკანა-შიგნითა ქოროიდული არტერიის სინდრომი** — პათოლოგიური ნევროლოგიური მდგომარეობა, გამოწვეული უკანა-შიგნითა ქოროიდული არტერიის (ინგ. Medial posterior choroidal artery) დაზიანებით. კლინიკური გამოვლინებები ძირითადად მოიცავს თვალის მოძრაობის დარღვევებს. უკანა-შიგნითა ქოროიდული არტერია უმეტესად გამოეყოფა თავის ტვინის უკანა არტერიას, რის შემდეგაც მიემართება შუამდებარე ფარდაში (ლათ. velum interpositum) და სისხლით ამარაგებს მესამე პარკუჭის სისხლძარღვოვან წნულსა და პოსტერომედიალურ (უკანა-შიგნითა) თალამუსს. აღსანიშნავია, რომ უკანა-გვერდითი ქოროიდული არტერიის სინდრომი უფრო ხშირია, ვიდრე უკანა-შიგნითა ქოროიდული არტერიის სინდრომი.

## რესურსები ინტერნეტში 
* Posterior choroidal artery infarct - Radiopaedia
* Medial posterior choroidal artery - Radiopaedia

კატეგორია:ნერვული სისტემის დაავადებები
თემო რე

**თემო რე** – რეჟისორ ანკა გუჯაბიძის ფოტოფილმი, რომლის პრემიერა 2025 წელს როტერდამის საერთაშორისო კინოფესტივალზე შედგა და მოიპოვა ორი ჯილდო — „Tiger Short Award“ და „KNF Award“.

## სიუჟეტი 
„თემო რე“ თემო რეხვიაშვილის სადებიუტო რომანის, „კურიერის ამბების“ ეკრანიზაციაა, რომელიც ეფუძნება შავ-თეთრი ფოტომონტაჟის ფორმატს და აერთიანებს მხატვრული და დოკუმენტური კინოს ელემენტებს. 

ფილმის პერსონაჟი, თემო, პროფესიით მსახიობია, თუმცა, კურიერადაც უწევს მუშაობა. თემო ერთი დღის განმავლობაში თბილისში მოპედით გადაადგილდება და საღამოს გარეუბნის ერთ-ერთ თეატრში თამაშობს. დღის განმავლობაში განცდილი და ნანახი სიღარიბის, უსამართლობის, კორუფციისა და გაუცხოების სურათები, ღამით მის დამზაფვრელ ხილვაში გადაიზრდება.

## როლებში 
* თემო რეხვიაშვილი (როლში: *თემო რე*)
* მიხეილ აბრამიშვილი (როლში: *ტყის სული*)
* სანდრო კალანდაძე (როლში: *ხელოსანი*)
* ნატალია გაბისონია (როლში: *მენეჯერი*)
* თამარა ჩუმაშვილი (როლში: *მენეჯერის ასისტენტი*)
* დავით გაბუნია (როლში: *გამგებლის დაცვა*)
* გაგა შიშინაშვილი (როლში: *გამგებელი*)
* გიგი რეხვიაშვილი (როლში: *ძმა*)
* ნანიტა რეხვიაშვილი (როლში: *და*)
* აკაკი სიორიძე (როლში: *თეატრის მსახიობი*)
* ილია ქორქაშვილი (როლში: *ბიჭი ტყეში*)
* ბექა ხაჩიძე (როლში: *ბიჭი ტყეში*)
* თამარ დავლაძე (როლში: *დედა*)
* ნელი ჭიჭინაძე (როლში: *ბებია აივანზე*)
* გვანცა ენუქიძე (როლში: *ჟურნალისტი სკვერში*)
* ანანო მახარაძე (როლში: *ჟურნალისტი სკვერში*)
* ირაკლი სირბილაშვილი (როლში: *ოპერატორი სკვერში*)
* დავით ხორბალაძე (როლში: *ოპერატორი სკვერში*)
* ლანა ყავრელიშვილი (როლში: *ოპერატორი სკვერში*) 
* ირაკლი გრძელიშვილი (როლში: *მაყურებელი თეატრში*)
* ავთო დიასამიძე (როლში: *მაყურებელი თეატრში*)
* ნინო ჟვანია (როლში: *მაყურებელი თეატრში*)
* ანანო ალავიძე (როლში: *ჟურნალისტი სკვერში*)

## ჯილდოები 
* „Tiger Short Award“
* „KNF Award“
* „SFCC Critic's Award“
* „ოქროს პრომეთე“ საუკეთესო მხატვრული მოკლემეტრაჟიანი ფილმისთვის

## რესურსები ინტერნეტში 
*
*
*

## სქოლიო
კატეგორია:ქართულენოვანი ფილმები
კატეგორია:2025 წლის ფილმები
ჰუმბოლდტის ჯაჭვი

**ჰუმბოლდტის ჯაჭვი** () — კრატერების ჯაჭვი მთვარეზე. მდებარეობს მთვარის უკანა მხარის ჩრდილო-აღმოსავლეთ ნაწილში. სახელი ეწოდა, ჯაჭვის მახლობლად არებული ჰუმბოლდტის მიხედვით (დაამტკიცა საერთაშორისო ასტრონომიულმა კავშირმა 1976 წელს).

## ჯაჭვის აღწერა
ჰუმბოლდტის ჯაჭვის სიგრძე 162.29 კმ-ია. იგი იწყება კრატერ ჰუმბოლდტის ჩრდილო-აღმოსავლეთით და გადაჭიმულია ჩრდილო-აღმოსავლეთიდან — სამხრეთ-დასავლეთის მიმართულებით. ჰუმბოლდტის ჯაჭვის უკიდურესი სელენოგრაფიული კოორდინატებია: ჩრდილო-დასავლეთი  და სამხრეთ-აღმოსავლთი . 

## სქოლიო
კატეგორია:მთვარის კრატერების ჯაჭვები
კატეგორია:კვადრანტი LQ-21
ჯეიმზ ედუარდ კილერი

**ჯეიმზ ედუარდ კილერი** (; დ. 10 სექტემბერი, 1857, ლა-სალი, აშშ — გ. 12 აგვისტო, 1900, სან-ფრანცისკო, აშშ) — ამერიკელი ასტრონომი. აშშ-ის მეცნიერებათა ეროვნული აკადემიის წევრი (1900).

## ბიოგრაფია
ჯეიმზ ედუარდ კილერი დაიბადა 1857 წლის 10 სექტემბერს ლა-სალში, ილინოისის შტატში. 1881 წელს დაამთავრა ჰოპკინსის უნივერსიტეტი ბალტიმორში. შემდეგ მუშაობდა ალეგენის ობსერვატორიაში. 1883-1884 წლებში სწავლობდა ჰაიდელბერგსა და ბერლინში რ.ვ. ბუნზენისა და ჰ. ჰელმჰოლცის ხელმძღვანელობით, რის შემდეგაც დაბრუნდა ალეგენის ობსერვატორიაში. 1886-1891 წლებში მუშაობდა ლიკის ობსერვატორიაში, 1891-1898 წლებში იყო ალეგენის ობსერვატორიის დირექტორი, ხოლო 1898 წლიდან გახდა ლიკის ობსერვატორიის დირექტორი.

მისი ძირითადი წვლილი ნისლეულებისა და პლანეტარული სპექტრული კვლევის სფეროში იყო. მან აჩვენა, რომ აირისებრი ნისლეულები, ვარსკვლავების მსგავსად, შესამჩნევი რადიალური სიჩქარეებით ხასიათდებიან და გაზომა ზოგიერთი დიფუზური და პლანეტარული ნისლეულის რადიალური სიჩქარეები (1890). 1895 წელს მან ჩაატარა სატურნის რგოლების სხვადასხვა ნაწილის რადიალური სიჩქარის ზუსტი გაზომვები და აღმოაჩინა, რომ რგოლის შიდა კიდე უფრო სწრაფად ბრუნავს, ვიდრე გარე კიდე, რითაც პირდაპირი მტკიცებულება მისცა ჯ. კლერკ მაქსველის თეორიულ პროგნოზს, რომ რგოლი შედგება ერთმანეთისგან დამოუკიდებლად მოძრავი მცირე ნაწილაკებისგან. ლიკის ობსერვატორიაში 36 დიუმიანი კროსლის რეფლექტორით მიღებული ნისლეულის ფოტოების დიდი რაოდენობის შესწავლის საფუძველზე, მან დაასკვნა, რომ მათ შორის სპირალური ნისლეულები ჭარბობენ, რომლებიც მოგვიანებით გალაქტიკებად იქნა იდენტიფიცირებული. ჯ. ე. ჰეილთან ერთად, ის იყო ასტროფიზიკური ჟურნალის პირველი რედაქტორი.

მას მიენიჭა ამერიკის ხელოვნებისა და მეცნიერების აკადემიის რამფორდის მედალი (1898) და მეცნიერებათა ეროვნული აკადემიის დრეიპერის მედალი (1899).

## ხსოვნა
მის პატივსაცემად, 
*მთვარის ერთ-ერთ კრატერს დაარქვეს კილერი;
*მარსის ერთ-ერთ კრატერს დაარქვეს კილერი;
*მთავარი სარტყლის ერთ-ერთ ასტეროიდს დაარქვეს (2261) კილერი;
*სატურნის A რგოლის ერთ-ერთ ნაპრალს დაარქვეს კილერი.

## რესურსები ინტერნეტში
* 
* 
* 
* 
* National Academy of Sciences Biographical Memoir

## სქოლიო
კატეგორია:ამერიკელი ასტრონომები
წინა პერიკალოზური არტერიის სინდრომი

მინი|პერიკალოზური არტერიის ოკლუზია. მაგნიტურ-რეზონანსული გამოსახულება DWI რეჟიმში. აღინიშნება კორძიანი სხეულისა და მიმდებარე ქერქის ინფარქტი.
**წინა პერიკალოზური არტერიის სინდრომი** — პათოლოგიური ნევროლოგიური მდგომარეობა, გამოწვეული წინა პერიკალოზური არტერიის დაზიანებით. აღსანიშნავია, რომ ამ არტერიის იზოლირებული დაზიანება იშვიათია, ვინაიდან, უმეტესად, პერიკალოზური არტერიის ტერიტორიის ინფარქტი ვითარდება მთლიანი წინა ცერებრალური არტერიის პათოლოგიისას, რომელსაც ის გამოეყოფა. ძირითადი კლინიკური გამოვლინებები სინდრომის დროს არის სისუსტე დაზიანების საპირისპირო მხარეს (კონტრალატერალური ჰემიპარეზი) - განსაკუთრებით გამოხატული ქვედა კიდურებში, მეტყველების დარღვევები და ვიზუალური/მოტორული ჰემინეგლექტი (ერთი ნახევრის უარყოფა). მაგნიტურ-რეზონანსულ გამოსახულებაზე აღინიშნება კორძიანი სხეულისა და მიმდებარე ქერქის ინფარქტი.

## რესურსები ინტერნეტში 
* Pericallosal artery occlusion - Radiopaedia
* Alonso A, Gass A, Rossmanith C, Kern R, Griebe M, Binder J, Hennerici MG, Szabo K. Clinical and MRI patterns of pericallosal artery infarctions: the significance of supplementary motor area lesions. J Neurol. 2012 May;259(5):944-51. doi: 10.1007/s00415-011-6289-1. Epub 2011 Nov 5. PMID: 22057401.

კატეგორია:ნერვული სისტემის დაავადებები
უკანა პერიკალოზური არტერიის სინდრომი

მინი|უკანა პერიკალოზური არტერიის ინფარქტი. მაგნიტურ-რეზონანსული გამოსახულება T1 რეჟიმში. აღინიშნება კორძიანი სხეულის მორგვის ინფარქტი (ისარი).
**უკანა პერიკალოზური არტერიის სინდრომი** (ასევე ცნობილი, როგორც **სპლენიალური (მორგვის) არტერიის სინდრომი**) — პათოლოგიური ნევროლოგიური მდგომარეობა, გამოწვეული უკანა პერიკალოზური არტერიის დაზიანებით. ჩვეულებრივ, კორძიანი სხეულის მორგვის, ისევე, როგორც მთლიანად კორძიანი სხეულის ინფარქტი იშვიათია, ვინაიდან ის ხასიათდება მდიდარი სისხლმომარაგებითა და მრავალი კოლატერალით, თუმცა, გარკვეული ანატომიური თავისებურებების ან დაზიანებების შემთხვევაში შესაძლოა ადგილი ჰქონდეს მის ინფარქტს. სპლენიალური არტერია უმეტესად გამოეყოფა თავის ტვინის უკანა არტერიის თხემ-კეფის ტოტს, თავად თავის ტვინის უკანა არტერიას ან მის რომელიმე სხვა ტოტს, მიემართება ზემოთ (სუპერიორულად) და ამარაგებს კორძიანი სხეულის უკანა ნაწილს - მორგვს. კლინიკური გამოვლინებები მოიცავს მხედველობისა და მეტყველების დარღვევებს, კონცენტრაციის დაქვეითებას, ატაქსიას.

## რესურსები ინტერნეტში 
* Kızılgöz V, Kantarci M, Kahraman Ş. Imaging findings of two patients with isolated infarction of the splenium during COVID-19. *Sage Open Medical Case Reports*. 2022;10. doi:10.1177/2050313X221135232
* Splenium of corpus callosum acute infarction - posterior pericallosal artery territory - Radiopaedia
* Splenial artery - Radiopaedia

კატეგორია:ნერვული სისტემის დაავადებები
ბროკას აფაზია

მინი|ბროკას არეს ინფარქტი. მაგნიტურ-რეზონანსული გამოსახულება FLAIR რეჟიმში. აღინიშნება მარცხენა ჰემისფეროს შუბლის ქვედა ხვეულის უკანა ნაწილის ინფარქტი.
**ბროკას აფაზია** (ასევე ცნობილი, როგორც **ექსპრესიული აფაზია**) — პათოლოგიური ნევროლოგიური მდგომარეობა, გამოწვეული ბროკას არეს ინფარქტით. აღნიშნულ მიდამოს სისხლით ამარაგებს თავის ტვინის შუა არტერიის ზედა განყოფილება და, შესაბამისად, მისი დაზიანება არის მთავარი გამომწვევი. კლინიკური გამოვლინება მოიცავს მეტყველების დარღვევას, მიუხედავად იმისა, რომ მოსმენილის აღქმის უნარი, ჩვეულებრივ, ხელშეუხებელია. მეტყველებისას დაავადებული აკეთებს დიდ პაუზებს სიტყვებს შორის, რომლებიც არასწორი თანმიმდევრობით დალაგებული და გრამატიკულად გაუმართავია. მაგნიტურ-რეზონანსულ გამოსახულებაზე აღინიშნება მარცხენა ჰემისფეროს შუბლის ქვედა ხვეულის უკანა ნაწილის ინფარქტი, რაც შეესაბამება ბროკას არეს.

## რესურსები ინტერნეტში 
* Broca's area - Radiopaedia
* Broca's area infarct - Radiopaedia

კატეგორია:ნერვული სისტემის დაავადებები
ჰოიბნერის შებრუნებული არტერიის სინდრომი

მინი|ჰოიბნერის შებრუნებული არტერიის სინდრომი. კომპიუტერულ-ტომოგრაფიული გამოსახულება. აღინიშნება მარჯვენა კუდიანი ბირთვის თავის, შიგნითა კაფსულის წინა ფეხისა და მკრთალი სფეროს შიგნითა ნაწილის ინფარქტი.
**ჰოიბნერის შებრუნებული არტერიის სინდრომი** (ასევე ცნობილი, როგორც **მედიალური სტრიატული არტერიის სინდრომი**) — პათოლოგიური ნევროლოგიური მდგომარეობა, გამოწვეული ჰოიბნერის შებრუნებული არტერიის დაზიანებით. ჰოიბნერის შებრუნებული არტერია გამოეყოფა თავის ტვინის წინა არტერიას, რის შემდეგაც უხვევს უკან და სისხლით ამარაგებს კუდიანი ბირთვის თავს, მკრთალი სფეროს შიგნითა ნაწილს, შიგნითა კაფსულის წინა ფეხს, ჰიპოთალამუსის წინა ნაწილს. შესაბამისად, ამ სტრუქტურების ინფარქტი აღინიშნება მაგნიტურ-რეზონანსულ გამოსახულებაზე ჰოიბნერის შებრუნებული არტერიის სინდრომისას. კლინიკური გამოვლინებები მოიცავს სისუსტეს დაზიანების საპირისპირო მხარეს (კონტრალატერალური ჰემიპარეზი. განსაკუთრებით გამოხატულია ზედა კიდურისა და სახის მიდამოში), მეტყველების დარღვევებს, დისფაგიას (ყლაპვის გაძნელება), ქცევით ცვლილებებს (აბულიას ან ჰიპერაქტიურობას). 

## რესურსები ინტერნეტში 
* Recurrent artery of Heubner - Radiopaedia
* Munakomi S, Das JM. Neuroanatomy, Recurrent Artery of Heubner. [Updated 2025 Feb 17]. In: StatPearls [Internet]. Treasure Island (FL): StatPearls Publishing; 2025 Jan-. Available from: 

კატეგორია:ნერვული სისტემის დაავადებები
ლაკუნური ინფარქტი

მინი|ლაკუნური ინფარქტი (წითელი რგოლები). კომპიუტერული ტომოგრაფია.
**ლაკუნური ინფარქტი** (**LACI** - **La**cunar **c**erebral **i**nfarct) — იშემიური ინსულტის ყველაზე ხშირი ტიპი, გამოწვეული მცირე დიამეტრის მქონე პენეტრირებადი არტერიის დაზიანებით - უმეტესად, თავის ტვინის ფუძის მიდამოში. კლინიკური გამოვლინებები დამოკიდებულია ლაკუნური ინფარქტის მდებარეობაზე, და, შესაბამისად, შესაძლოა ჰქონდეს მოტორული ან/და სენსორული სიმპტომები. დიაგნოზის დასმა ხდება ანამნეზისა და რადიოლოგიური კვლევების (მაგნიტურ-რეზონანსული გამოსახულება (MRI), კომპიუტერულ-ტომოგრაფიული კვლევა (CT)) საფუძველზე. აღსანიშნავია, რომ MRI-სა და CT-ზე ლაკუნური ინფარქტი არის იზოინტენსური (მსგავსი შეფერილობის) თავ-ზურგტვინის სითხისა.

## რესურსები ინტერნეტში 
* Lacunar infarct - Radiopaedia

კატეგორია:ნერვული სისტემის დაავადებები
არაქნოიდული კისტა

მინი|საფეთქლის მიდამოს არაქნოიდული კისტა. მაგნიტურ-რეზონანსული გამოსახულება T2 რეჟიმში.
**არაქნოიდული კისტა** — ქალასშიგა ან ხერხემლის არხის კეთილთვისებიანი პათოლოგია, რომელიც წარმოიქმნება თავისა და ზურგის ტვინის მფარავი არაქნოიდული გარსის შუაზე გაყოფის შედეგად, რის შემდეგაც მის შრეებს შორის არსებულ პოტენციურ სივრცეში გროვდება თავ-ზურგტვინის სითხე. განვითარების მიხედვით, არაქნოიდული კისტა შეიძლება იყოს როგორც თანდაყოლილი, ისე - შეძენილი - ტრავმის შედეგად წარმოქმნილი. ისინი უმეტესად მცირე ზომისაა, სიმპტომები კი დამოკიდებულია კისტის მდებარეობაზე, თუმცა, ძირითადად, უსიმპტომოა (კლინიკური გამოვლინებები გვხვდება მხოლოდ 5%-ში). დიაგნოზის დასასმელად გამოიყენება მაგნიტურ-რეზონანსული გამოსახულება.

## რესურსები ინტერნეტში 
* Arachnoid cyst - Radiopaedia

კატეგორია:ნერვული სისტემის დაავადებები
მართლმსაჯულების საერთაშორისო სასამართლოს საქმეების სია

[thumb|[მართლმსაჯულების საერთაშორისო სასამართლო|მართლმსაჯულების საერთაშორისო სასამართლოს გერბი]] 

**მართლმსაჯულების საერთაშორისო სასამართლოს საქმეების სია** — მოიცავს სამართლებრივ დავებსა და საკონსულტაციო დასკვნებს, რომლებიც წარდგენილ იქნა მართლმსაჯულების საერთაშორისო სასამართლოში (ICJ) მისი დაარსებიდან, 1946 წლიდან. როგორც საერთაშორისო სამართლის საკვანძო ნაწილი, სასამართლოს განსახილველად ზოგად სიაში სულ 201 საქმე იქნა შეტანილი.

მართლმსაჯულების საერთაშორისო სასამართლოს იურისდიქცია შეზღუდულია. მხოლოდ სახელმწიფოებს აქვთ უფლება წარადგინონ სავალდებულო სარჩელი სხვა სახელმწიფოს წინააღმდეგ და ესეც მხოლოდ მოპასუხე სახელმწიფოს თანხმობის შემთხვევაში. თუმცა, გაეროს გარკვეულ ორგანოებსა და სააგენტოებს, როგორიცაა გაეროს გენერალური ასამბლეა, აქვთ უფლება წარადგინონ საკითხები საკონსულტაციო დასკვნების მისაღებად. მიუხედავად იმისა, რომ ეს საკონსულტაციო დასკვნები საერთაშორისო სამართლის მიხედვით არ არის სავალდებულო, ისინი წარმოადგენენ სასამართლოსეულ ინტერპრეტაციას იმისა, თუ რას წარმოადგენს საერთაშორისო სამართალი.

სია ორგანიზებულია სასამართლოს რეესტრის მიერ მინიჭებული „ზოგადი სიის“ ნომრების მიხედვით და მოიცავს მხოლოდ იმ საქმეებს, რომლებსაც ეს ნომერი აქვთ მინიჭებული. სასამართლოს არსებობის ადრეულ პერიოდში რეესტრი იღებდა ნებისმიერ ფორმალურად გამართულ განაცხადს და შეჰყავდა იგი ზოგად სიაში. თუ სასამართლოს არ გააჩნდა იურისდიქცია, საქმე მალევე იხურებოდა. თუმცა, 1978 წელს სასამართლომ შეცვალა თავისი წესები და დაავალა რეესტრს, საქმე ზოგად სიაში მხოლოდ იმ შემთხვევაში შეიყვანოს, თუ საქმეზე არსებობს იურისდიქცია, რამაც, როგორც ჩანს, შეამცირა უსაფუძვლო განაცხადების პრობლემა. მიუხედავად ამისა, ზოგჯერ თანხმობის არსებობა და, შესაბამისად, იურისდიქციის საკითხი სადავო ხდება მოპასუხე მხარის მიერ. ასეთი საქმე შეიძლება მოპასუხის პროტესტის მიუხედავად მაინც დაემატოს ზოგად სიას, რათა სასამართლომ გადაწყვიტოს, არსებობს თუ არა თანხმობა. ასეთ ვითარებაში, დავის მხოლოდ ზოგად სიაში დამატებას არ გააჩნია სამართლებრივი მნიშვნელობა.

## სასამართლო დავები 
## საკონსულტაციო დასკვნები 
## შენიშვნები 
## სქოლიო
ქალასშიგა ეპიდერმოიდული კისტა

[მინი|332x332პქ|[ქალას უკანა ფოსო|უკანა ფოსოს ეპიდერმოიდული კისტა (წითელი რგოლი). მაგნიტურ-რეზონანსული გამოსახულება T1 რეჟიმში. აღინიშნება კისტის "ჭუჭყიანი" შესახედაობა.]]
**ქალასშიგა ეპიდერმოიდული კისტა** — კეთილთვისებიანი პათოლოგიური მასა, რომელიც წარმოიქმნება ემბრიონული განვითარების ადრეულ ეტაპზე ექტოდერმული სტრუქტურების ნერვულ მილში მოხვედრის შედეგად. კისტა გარედან დაფარულია ბრტყელი ეპითელური ქსოვილით, ხოლო სითხე შეიცავს კერატინსა და ცხიმოვან ნივთიერებებს. განსხვავებით დერმოიდული კისტისგან, ეპიდერმოიდული არ შეიცავს თმის ფოლიკულებს, ცხიმოვან და ოფლის ჯირკვლებს. კლინიკური გამოვლინებები დამოკიდებულია კისტას ადგილმდებარეობაზე, განვითარების მიხედვით კი უმეტესად არის თანდაყოლილი, თუმცა, იშვიათად შეიძლება წარმოიქმნას ტრავმის ან ნეიროქირურგიული ოპერაციის შემდეგ. დიაგნოზის დასასმელად გამოიყენება მაგნიტურ-რეზონანსული გამოსახულება, რაზეც ეპიდერმოიდულ კისტას აქვს "ჭუჭყიანი" შესახედაობა.

## რესურსები ინტერნეტში 
* Intracranial epidermoid cyst - Radiopaedia

კატეგორია:ნერვული სისტემის დაავადებები
მანციპაცია

**მანციპაცია** () — ცივილური სამართლით საკუთრების უფლების წარმოშობის ერთ-ერთი გზა რომაულ სამართალში. მანციპაცია შეეძლო მხოლოდ რომის მოქალაქეს, მანციპირებადი ნივთების შესაძენად. მანციპაციის დროს ტარდებოდა სპეციალური რიტუალი, რომლის შემდეგ ნივთის მესაკუთრედ მყიდველი ითვლებოდა. მანციპაციის პროცესი ითვალისწინებდა არანაკლებ 5 რომის მოქალაქე მოწმის დასწრებას,.

## ლიტერატურა
* 

კატეგორია:რომაული სამართალი
In iure cessio

**In iure cessio**, უფლების დათმობა — ცივილური სამართლით საკუთრების უფლების წარმოშობის ერთ-ერთი გზა რომაულ სამართალში. იმართებოდა მოჩვენებითი სასამართლო პროცესი, სადაც მხარეები ვითომ ცდილობდნენ სასამართლოს წინაშე ნივთზე თავიანთი უფლების დამტკიცებას. რეალურად მყიდველი გამოდიოდა მოსარჩელის როლში და მოითხოვა კუთვნილის ნივთის უკან დაბრუნებას, ამ მოთხოვნას პასუხს არ სცემდა გამყიდველი, რაც ითვლებოდა მოსარჩელის პრეტენზიის დაკმაყოფილების საფუძვლად.

## ლიტერატურა
* 

კატეგორია:რომაული სამართალი
Ius gentium

**Ius gentium** — რომაული კერძო სამართლის დანაწესი, ხალხთა სამართალი, რომელიც საერთო იყო ყველა ადამიანისთვის. Ius gentium გამოიყენებოდა პერეგრინებთან სამართლებრივი ურთიერთობების რეგულირებისთვის.  ხალხთა სამართალმა დაამკვიდრა ნასყიდობის, ამხანაგობის, შენახვის, სესხისა და სხვა ხელშეკრულებები. ცივილური სამართალი ხალხთა სამართლისგან განსხვავდებოდა იმით, რომ ცივილურ სამართალს მხოლოდ რომის მოქალაქეები იყენებდნენ.

## ლიტერატურა
* 

## სქოლიო
კატეგორია:რომაული სამართალი
ქალასშიგა დერმოიდული კისტა

[მინი|მარცხენა [შუბლის წილი|შუბლის წილის დერმოიდული კისტა. მაგნიტურ-რეზონანსული გამოსახულება T1 რეჟიმში. აღინიშნება ცხიმის შემცველი უბნები (თეთრი) კისტაში.]]
**ქალასშიგა დერმოიდული კისტა** — კეთილთვისებიანი პათოლოგიური მასა, რომელიც წარმოიქმნება ემბრიონული განვითარების ადრეულ ეტაპზე ექტოდერმული სტრუქტურების ნერვულ მილში მოხვედრის შედეგად. კისტა გარედან დაფარულია ბრტყელი ეპითელური ქსოვილით, ხოლო სითხე შეიცავს კერატინს, ცხიმოვან ნივთიერებებსა და ქოლესტერინს. განსხვავებით ეპიდერმოიდული კისტისგან, დერმოიდული შეიცავს თმის ფოლიკულებს, ცხიმოვან და ოფლის ჯირკვლებს. კლინიკური გამოვლინებები დამოკიდებულია კისტას ადგილმდებარეობაზე, განვითარების მიხედვით კი არის თანდაყოლილი. დიაგნოზის დასასმელად გამოიყენება მაგნიტურ-რეზონანსული გამოსახულება, რაზეც შეინიშნება ცხიმის შემცველი სტრუქტურები.

## რესურსები ინტერნეტში 
* Intracranial dermoid cyst - Radiopaedia

კატეგორია:ნერვული სისტემის დაავადებები
რეი ფეარონი

**რეი ფეარონი** (დ. 5 აგვისტო, 1973) — ბრიტანელი მსახიობი. ის ასრულებდა ავტოსახელოსნოს მექანიკოსის, ნეითან კუპერის, როლს *ITV*-ის ხანგრძლივ სერიალში *„Coronation Street“* 2005–2006 წლებში. მისი სხვა სატელევიზიო ნამუშევრები მოიცავს სერიალებს: *„Band of Gold“* (1997), *„EastEnders“* (2001), *„As If“* (2002), *„Doctors“* (2008), *„Raw“* (2010), *„Da Vinci’s Demons“* (2014), *„Fleabag“* (2019), *„Red Dwarf“* (2020), *„Champion“* (2023) და *„The Feud“* (2025). ჰარი პოტერის ფილმების სერიაში (2001–2002), *„His Dark Materials“* (2003) და *„Fantastic Beasts“*-ის ფილმების სერიაში (2018–2022).

## ადრეული ცხოვრება
ფეარონი იამაიკელი მშობლებისთვის, რომლებც ჩრდილო-დასავლეთ ლონდონში ცხოვრობდნენ, 10 შვილიდან ყველაზე უმცხრისი იყო.  რეი ადრეული ასაკიდანვე სწავლობდა *Royal Court Theatre*-სა

## კარიერა
### თეატრი
ფირონმა რეპუტაცია, როგორც თეატრის მსახიობმა, მოიპოვა ლივერპულის *Everyman Theatre*-ში; მის სხვა ადრეულ ეტაპზე შესრულებულ როლებს შორის იყო ჩარლზ სურეფსი *„The School for Scandal“*; 

2017 წლის დეკემბერში მან ნათან დეტროიტის როლი შეასრულა *„Guys and Dolls“*-ში, მანჩესტერის სამეფო ბირჟაზე.

### ტელევიზია და ფილმები
2001 წელს ის გამოჩნდა ფილმში „ჰარი პოტერი და ფილოსოფიური ქვა“ (ცენტავრ ფლორენცის როლში).  მას მეორეხარისხოვანი როლი ჰქონდა, როგორც მცველი კენეტ ბრანას 1996 წლის 
*„Hamlet“*-ის კინოვერსიაში.

## რესურსები ინტერნეტში
* 
Agent: Markham Froggatt and Irwin

## სქოლიო
კატეგორია:ცოცხალი ადამიანები
კატეგორია:დაბადებული 5 აგვისტო
კატეგორია:დაბადებული 1973
კატეგორია:ინგლისელები
კატეგორია:მსახიობები
კატეგორია:ინგლისელი მამაკაცი მსახიობები
დრაგერის მუნიციპალიტეტი

**დრაგერის მუნიციპალიტეტი** () —  მუნიციპალიტეტი (დანიურად — *kommune*) დანიის აღმოსავლეთ ნაწილში, კუნძულ ზელანდიაზე, დედაქალაქის რეგიონში. მუნიციპალიტეტის ფართობი 18.41 კმ²-ია, მოსახლეობა 14,450 ადამიანს შეადგენს (2025), ხოლო მოსახლეობის სიმჭიდროვე 784.9 ადამიანია კმ²-ზე. მუნიციპალიტეტი მერია კენეთ გეტერუპი, რომელიც დანიის კონსერვატიული პარტიის წევრია. მუნიციპალიტეტის ცენტრი ქალაქი დრაგერი.

## პოლიტიკა
მუნიციპალური საბჭო შედგება 15 წევრისგან, რომლებიც 4 წლის ვადით აირჩევიან. 

## იხილეთ აგრეთვე
*დანიის ქალაქების სია
*დანიის მუნიციპალიტეტების სია

## რესურსები ინტერნეტში
* Municipality's official website 
* Visit Dragør website
* Municipal statistics: NetBorger Kommunefakta, delivered from KMD aka Kommunedata (Municipal Data)
* Municipal mergers and neighbors: Eniro new municipalities map

## სქოლიო
კატეგორია:დედაქალაქის რეგიონის მუნიციპალიტეტები
კატეგორია:დანიის მუნიციპალიტეტები
კატეგორია:დრაგერის მუნიციპალიტეტი
კატეგორია:კოპენჰაგენის საქალაქო აგლომერაცია
კორინა შუმახერი

მინი|მარჯვნივ|შუმახერი 2022 წელს

**კორინა შუმახერი** (დ.2 მარტი,1969) — გერმანელი ჩემპიონი მხედარი. ქორწინებამდე გვარი-ბეტში.

## პირადი ცხოვრება
კორინა შუმახერი ცხენოსანია. 2010 წელს მოიგო ევროპის ჩემპიონატი ვესტერნ სტილის ცხენოსნობაში. 1997 წელს კორინას შეეძინა ქალიშვილი, ჯინა-მარია, რომელიც პროფესიონალი ცხენოსანია, ხოლო 1999 წელს — ვაჟი, მიკი, რომელიც პროფესიონალი ავტორბოლელია და ფორმულა 1-ში ასპარეზობდა,  თავისი მამისა და ბიძის გზას გაჰყვა.

კორინა დაქორწინებულია გერმანელ შვიდგზის ფორმულა 1-ის ჩემპიონ მიხაელ შუმახერზე და  ყოფილი ფორმულა 1-ის მრბოლელის, რალფ შუმახერის, რძალი. კორინა და მაიკლი გერმანიაში დაქორწინდნენ 1995 წლის აგვისტოში. მაიკლზე დაქორწინებამდე, 1990-იანი წლების დასაწყისში, კორინა ურთიერთობაში იყო აინც-ჰარალდ ფრენცენთან .

შუმახერების ოჯახს ეკუთვნის ცხენების რანჩოები ტეხასში, ასევე შვეიცარიაში. CS რანჩო, რომელიც მდებარეობს ტეხასის შტატში, საქმიანობს რეინინგის ინდუსტრიის ყველა ასპექტში, ძირითადი აქცენტით ცხენების გაწვრთნასა და შეჯიბრებებში მონაწილეობაზე.  CS რანჩო იღებს გარე ცხენების შეზღუდულ რაოდენობას თავის სასწავლო პროგრამაში.

## სქოლიო
კატეგორია:დაბადებული 2 მარტი
კატეგორია:დაბადებული 1969
კატეგორია:ცოცხალი ადამიანები
კატეგორია:გერმანიაში დაბადებულები
ტოიო ფუჯიტა

**ტოიო ფუჯიტა** (16 ივლისი, 1893 — 25 ივლისი, 1959) — იაპონელი მსახიობი. 1910-იანებიდან 1930-იანების მეორე ნახევრამდე მუშაობდა ჰოლივუდში.
## ბიოგრაფია
ტოიო იაპონიაში ნიჭიერ თეატრის მსახიობად ითვლებოდა. მალევე გადასახლდა აშშ-ში, სადაც ლოს-ანჯელესისა და სან-ფრანცისკოს სცენებზე განაგრძო მოღვაწეობა. მოგვიანებით დასახლდა ლოს-ანჯელესში, სადაც, პატარა ტოკიოს სამეზობლოში, ფლობდა თეატრს. აქვე შეხვდა სესუ ჰაიაკავას, მსახიობს, ვისთან ერთადაც მრავალ ფილმში მიიღო მონაწილეობა. ტოიომ ჟურნალისტებს განუცხადა, რომ მეკობრეებზე დაწერილი თხზულებების კითხვა უყვარდა.
## რჩეული ფილმოგრაფია
**„გულმაგარი მხდალი“* (1919);
**„დრაკონის მხატვარი“* (1919);
**„ღირსების ბონდები“* (1919);
**„ტონგელი კაცი“* (1919);
**„ტოკიოს სირინოზი“* (1920);
**„შავი ვარდები“* (1921);
**„სადაც ბინდია“* (1921);
**„უკანასკნელი ხუთი დღე“* (1922);
**„გარიყული ქალი“* (1923);
**„სარეველების ბაღი“* (1924);
**„ოფიცერი ო’ბრიენი“* (1930);
**„ექიმ ფუ მანჩუს დაბრუნება“* (1930);
**„კუნი ო მამურო მონო: ნიჩირენი“* (1935);
## სქოლიო
კატეგორია:დაბადებული 16 ივლისი
კატეგორია:დაბადებული 1893
კატეგორია:გარდაცვლილი 25 ივლისი
კატეგორია:გარდაცვლილი 1959
კატეგორია:XX საუკუნის იაპონელი მამაკაცი მსახიობები
სკნელი

**სკნელი** — უძველესი ქართული მითოლოგიური წარმოდგენით, სამყაროს შემადგენელი ნაწილი, რომელიც ასახავს სამყაროს დაყოფას ვერტიკალურ და ჰორიზონტალურ სივრცეებად. ქართულ ზღაპრულ ეპოსში ასახულ წარმართულ კოსმოგონიაში, სამყარო შედგება რამდენიმე ურთიერთდაკავშირებული შრისგან, რომელთაგან ძირითადია სამი ვერტიკალური დონე: ზესკნელი, შუასკნელი და ქვესკნელი.

ქართულ მითოლოგიაში სამყაროს ვერტიკალური დაყოფა იერარქიულ ხასიათს ატარებს და განსაზღვრავს სხვადასხვა არსებათა სამყოფელს:

* ზესკნელი — უზენაესი სამყარო, ღვთისა და ზებუნებრივ არსებათა (ანგელოზების, წმინდა სულების) ადგილსამყოფელი. ხალხური რწმენით, აქ მოიპოვება „მზის პირის ნაბანი“ — მკვდრის მაცოცხლებელი წყალი. ზღაპრული გმირები ზესკნელში სწორედ ამ წყლის მოსაპოვებლად მიდიან. ზესკნელის სიმბოლური განმასახიერებელი ხშირად არის ფრინველი.

* შუასკნელი — რეალური სამყარო, ადამიანთა საცხოვრებელი გარემო. მას ასევე უწოდებენ „სამზეოს“. შუასკნელის განმასახიერებლად მიიჩნევა ადამიანი.

* ქვესკნელი — დედამიწის შუაგულში მოთავსებული ქვედა ქვეყანა, რომელიც მკვდართა სამეფოდ ითვლება. წარმოდგენილია როგორც უწყლო და უნაყოფო ადგილი, სადაც ადამიანები გაჭირვებით ცხოვრობენ. ქვესკნელს მეფეც ჰყავს, თავისი ვეზირებითა და მსახურებით. ქვესკნელის სიმბოლური განმასახიერებელია გველი.

გარდა ვერტიკალური ღერძისა, ქართული მითოლოგია იცნობს ჰორიზონტალურ სივრცეებსაც. გარესკნელი სამყაროს შემადგენელი ნაწილია, რომელიც აღნიშნავს გარეთა წრეს, გარემოსა და ბუნებას ადამიანის კულტურულ გარემოსთან მიმართებაში. აქ სუფევს მარადიული წყვდიადი. ტრადიციულ წარმოდგენებში ასევე გვხვდება წინასკნელი და უკანასკნელი.

სკნელებს შორის არსებობს მუდმივი კავშირი, რომელსაც განასახიერებს ვერტიკალურად აღმართული ობიექტები (მთა, ხე, ცეცხლი, კიბე ან ხიდი). სკნელებს შორის გადაადგილება ხორციელდება ცოცხალი არსებებით (მითოსური არწივი, ფასკუნჯი, ციყვი) ან ჯადოსნური საგნებით (მფრინავი ხალიჩა ან ფასკუნჯის ფრთა, რომელსაც გმირი ფრინველისგან მადლიერების ნიშნად იღებს საჩუქრად).

## ლიტერატურა 
* ჩიქოვანი მ., ქართული ხალხური ზღაპრები, I, 1938, შესავალი.
* შენგელაია დ., სამი სკნელი, თხზულებანი, ტ. 2, თბ., 1960.
* ჩიქოვანი მ., ქართული ფოლკლორის ლექსიკონი: ნაწილი I, თბ., 1974.
* ჩიქოვანი მ., ქართული ფოლკლორის ლექსიკონი: ნაწილი II, თბ., 1975.

კატეგორია:ქართული მითოლოგია
ფრედენსბორგის მუნიციპალიტეტი

**ფრედენსბორგის მუნიციპალიტეტი** () — მუნიციპალიტეტი (დანიურად — *kommune*) დანიის აღმოსავლეთ ნაწილში, კუნძულ ზელანდიაზე, დედაქალაქის რეგიონში. მუნიციპალიტეტის ფართობი 112.13 კმ²-ია, მოსახლეობა 42,186 ადამიანს შეადგენს (2025), ხოლო მოსახლეობის სიმჭიდროვე 376.3 ადამიანია კმ²-ზე. მუნიციპალური საბჭო 27 წევრისგან შედგება, რომლებსაც 4 წლის ვადით ირჩევენ. მუნიციპალიტეტის მერია თომას ლიკე პედერსენი. მუნიციპალიტეტის ტერიტორიაზე მდებარეობს დანიის სამეფო ოჯახის საგაზაფხულო და საშემოდგომო რეზიდენცია ფრედენსბორგის სასახლე.

## იხილეთ აგრეთვე
*დანიის ქალაქების სია
*დანიის მუნიციპალიტეტების სია

## რესურსები ინტერნეტში
*Official website
* Municipal statistics: NetBorger Kommunefakta, delivered from KMD Kommunedata (Municipal Data)
* Municipal mergers and neighbors: Eniro new municipalities map

კატეგორია:დედაქალაქის რეგიონის მუნიციპალიტეტები
კატეგორია:დანიის მუნიციპალიტეტები
კატეგორია:ფრედენსბორგის მუნიციპალიტეტი
მეთიუ ბრუმი

**მეთიუ ჯეიმს ბრუმი** (დ. 24 თებერვალი, 2001) — ბრიტანელი მსახიობი. ცნობილია როლებით *Apple TV+*-ის სერიალში „ბუკანირები“ (2023–) და *Amazon Prime*-ის ფილმში „ჩემი ბრალი: ლონდონი“ (2025).

## ადრეული ცხოვრება 
ბრუმი დაიბადა ბედფორდში და გაიზარდა ნორთჰემპტონში. ის კაროლინ ჩისჰოლმის სკოლაში სწავლობდა. ის ნორთჰემპტონის მუსიკალური თეატრის კომპანიის (NMTC) ახალგაზრდული საზოგადოების წევრი იყო და შემდეგ ეროვნულ ახალგაზრდულ თეატრში გაწევრიანდა.ბრუმი გილდჰოლის მუსიკისა და დრამის სკოლის კურსდამთავრებულია, სადაც სამსახიობო ხელოვნების ბაკალავრის ხარისხი (BA) აქვს მიღებული.

## კარიერა 
გილდჰოლის მუსიკისა და დრამის სკოლაში სწავლის მესამე და ბოლო კურსზე ბრუმმა გააფორმა კონტრაქტი სააგენტო *United Agents*-თან და პროფესიონალური თეატრალური დებიუტი შედგა ჯეკ ვირტიუს როლით სპექტაკლში „სკანდალთაუნი“, რომელიც დაიდგა ლირიკ თეატრში (ჰამერსმიტი, ლონდონი).

მომდევნო წელს, სწავლის დასრულების შემდეგ, მან მონაწილეობა მიიღო *Shakespeare’s Globe*-ის დადგმებში: უილიამ შექსპირის კომედიაში „შეცდომათა კომედია“, სადაც განასახიერა ანტიფოლუს ეფესელი, და პიესაში „მეთორმეტე ღამე“, სებასტიანის როლში. მის შესრულებას კომედიაში „შეცდომათა კომედია“ მაღალი შეფასება მოჰყვა, განსაკუთრებით მაიკლ ელკოკთან ერთად, რომელმაც ანტიფოლუს სირაკუზელის როლი შასრულა.

ტელევიზიაში ბრუმის დებიუტი შედგა, როდესაც იგი შეარჩიეს გაი თვარტის როლზე 2023 წლის ისტორიულ დრამაში „ბუკანირები“, რომელიც ეფუძნება ედიტ უორტონის ამავე სახელწოდების რომანს. ბრუმს ჯერ არ ჰქონდა დამთავრებული დრამის სკოლა, როდესაც სერიალისთვის პირველად გაიარა კასტინგზე.

2025 წელს ბრუმმა მთავარი როლი შეასრულა აშა ბენქსთან ერთად Amazon Prime-ის ფილმში „ჩემი ბრალი: ლონდონი“, რომელიც წარმოადგენს ესპანური ფილმის *„Culpa mía“* ინგლისურენოვან ადაპტაციას.

## რესურსები ინტერნეტში
* 
* Matthew Broome at Spotlight

## სქოლიო
კატეგორია:ცოცხალი ადამიანები
კატეგორია:დაბადებული 24 თებერვალი
კატეგორია:დაბადებული 2001
კატეგორია:დაბადებული XXI საუკუნე
კატეგორია:დაბადებული 2000-იანები
კატეგორია:ინგლისელი მამაკაცები
კატეგორია:ინგლისელი მსახიობები
კატეგორია:ინგლისელი მამაკაცი მსახიობები
როზალინდ ბაირნი

**როზალინდ ბაირნი** (დაბადების სახელი: **როზალინდ ლორეტა მუნი**; დ. 19 თებერვალი, 1904 — გ. 9 აგვისტო, 1989) — ამერიკელი მუნჯი კინოს მსახიობი. ცნობილი იყო თავისი მცირე, მაგრამ შთამბეჭდავი როლებით. გამოჩნდა ფილმებში: *„ქარაფშუტები“* (1924), *„შვიდი შანსი“* (1925) და *„გრძელი შარვალი“* (1927).
## ბიოგრაფია
წიმინდა გულის მონასტრის მოყვარულ მსახიობთა წარმოდგენებში მონაწილეობის შემდეგ, როზალინდ ბაირნმა ჰოლვუდის კინოკარიერა უსახელო როლების შესრულებით დაიწყო. გამოჩნდა 300-ზე მეტ ფილმში. 

*First National*-ის ფილმ *„ცეცხლოვანი ახალგაზრდობის“* (1923) გადასაღებ მოედანზე, ის რეჟისორმა, ჯონ ფრანცის დილონმა შეამჩნია, და პატარა როლი მისცა.

როზალინდის ნიჭით გაოცებულმა დილონმა იწინასწარმეტყველა, რომ ბაირნი კინოინდუსტრიაში ბევრს მიაღწევდა. იმავე წელს მას სტუდიის უახლესი „აღმოჩენაც“ კი უწოდეს.

მიუხედავად იმისა, რომ მან მეორეხარისხოვანი და მესამეხარისხოვანი პერსონაჟების თამაში 1920-იანების ბოლომდე განაგრძო, მისი კარიერა ისე არ განვითარებულა, როგორც ამას სხვები ელოდნენ. 1929 წელს მან ფილმებში მონაწილეობა შეწყვიტა. 
## რჩეული ფილმოგრაფია
**„ცეცხლოვანი ახალგაზრდობა“* (1923) — ფლაპერი ფაბიანი (როზალინდ მუნი);
**„სარეველების ბაღი“* (1924);
**„ახალგაზრდობის ღვინო“* (1924) — წვეულების მწეველი სტუმარი;
**„ეს ყოფილა ქორწინება“* (1924);
**„ამ სამყაროს სიკეთენი“* (1924);
**„ქარაფშუტები“* (1924) — კონი გალისი;
**„უმცროსი შერლოკი“* (1924) — მოლარე;
**„შვიდი შანსი“* (1925) — ქუდების ჩამბარებელი (როზალინდ მუნი);
**„დაკეტილი კარებები“* (1925);
**„ქორწინების მორევი“* (1925) — წვეულების სტუმარი;
**„პირველკურსელი“* (1926) — აჭიმებიანი გოგონა შემოდგომის ცეკვაზე;
**„შუაღამის მზე“* (1926);
**„კეისი კეტით“* (1927) — ფლოროდორა გოგონა;
**„თანამედროვე ათი მცნება“* (1927);
**„გრძელი შარვალი“* (1927);
**„ზუსტად ეგ“* (1928);
**„რა ღირს, ლამაზო?“* (1928);
**„ლენა სმიტის შემთხვევა“* (1929);
**„პარიზის უმანკონი“* (1929);
## რესურსები ინტერნეტში
* AFI Catalog – Rosalind Byrne
* Camera magazine, April 1923
* 
* 
* 

* Rushville Daily Republican, Jan 12, 1929
* Classic Magazine, 1924
* Centennial History of Arkansas, 1922
## სქოლიო
კატეგორია:დაბადებული 19 თებერვალი
კატეგორია:დაბადებული 1904
კატეგორია:გარდაცვლილი 1989
კატეგორია:გარდაცვლილი 9 აგვისტო
კატეგორია:ამერიკელი ქალი კინომსახიობები
კატეგორია:ამერიკელი მუნჯი კინოს ქალი მსახიობები
კატეგორია:ნიუ-იორკელი ქალი მსახიობები
კატეგორია:XX საუკუნის ქალი მსახიობები
ბლეიკის ჯიბის კისტა

[მინი|ბლეიკის ჩანთის კისტა. [მაგნიტურ-რეზონანსული გამოსახულება T2 რეჟიმში. აღინიშნება მეოთხე პარკუჭის გაფართოება და გადასვლა დიდ ცისტერნაში.]]
**ბლეიკის ჯიბის კისტა** — თავის ტვინის მეოთხე პარკუჭის ლიქვორით გაბერვით მიღებული პათოლოგიური წარმონაქმნი. ბლეიკის ჩანთა (მეოთხე პარკუჭის ტელა ქოროიდეა) არის ნორმალური ანატომიური სტრუქტურა, რომელმაც ემბრიოლოგიური განვითარებისას უნდა განიცადოს რეგრესია და წარმოიქმნას მაგენდის კენტი ხვრელი (აკავშირებს მეოთხე პარკუჭს დიდ ცისტერნასთან). შესაბამისად, როდესაც არ ხდება ბლეიკის ჩანთის ქსოვილის რეგრესია, ირღვევა თავ-ზურგტვინის სითხის ნორმალური დინება პარკუჭებსა და ცისტერნებში, მეოთხე პარკუჭში გროვდება დიდი რაოდენობით ლიქვორი, რის გამოც მისი ქვედა კედელი (ქვემო ტვინოვანი ფარდა) იწელება მის უკან მდებარე დიდ ცისტერნაში და ვითარდება ბლეიკის ჩანთის კისტა. მდგომარეობა უმეტესად თავისით უმჯობესდება მოგვიანებით, როდესაც იხსნება ლუშკას წყვილი ხვრელი მეოთხე პარკუჭში.

## რესურსები ინტერნეტში 
* Blake's pouch cyst - Radiopaedia

კატეგორია:ნერვული სისტემის დაავადებები
ფურესეს მუნიციპალიტეტი

**ფურესეს მუნიციპალიტეტი** () — მუნიციპალიტეტი (დანიურად — *kommune*) დანიის აღმოსავლეთ ნაწილში, კუნძულ ზელანდიაზე, დედაქალაქის რეგიონში. მუნიციპალიტეტის ფართობი 56.8 კმ²-ია, მოსახლეობა 42,540 ადამიანს შეადგენს (2025), ხოლო მოსახლეობის სიმჭიდროვე 748.8 ადამიანია კმ²-ზე. მუნიციპალური საბჭო 21 წევრისგან შედგება, რომლებსაც 4 წლის ვადით ირჩევენ.

## იხილეთ აგრეთვე
*დანიის ქალაქების სია
*დანიის მუნიციპალიტეტების სია

## რესურსები ინტერნეტში
* Municipal statistics: NetBorger Kommunefakta, delivered from KMD aka Kommunedata (Municipal Data)
* Official website of Furesø municipality
* Map
* Searchable/printable map of municipalities (Krak)(outline of municipality does not print out!)

კატეგორია:დედაქალაქის რეგიონის მუნიციპალიტეტები
კატეგორია:დანიის მუნიციპალიტეტები
კატეგორია:ფურესეს მუნიციპალიტეტი
კატეგორია:კოპენჰაგენის საქალაქო აგლომერაცია
ბალერუპის მუნიციპალიტეტი

**ბალერუპის მუნიციპალიტეტი** () —  მუნიციპალიტეტი (დანიურად — *kommune*) დანიის აღმოსავლეთ ნაწილში, კუნძულ ზელანდიაზე, დედაქალაქის რეგიონში. მდებარეობს კოპენჰაგენის ცენტრიდან 15 კილომეტრში. მუნიციპალიტეტის ფართობი 34.09 კმ²-ია, მოსახლეობა 52,939 ადამიანს შეადგენს (2025), ხოლო მოსახლეობის სიმჭიდროვე 1,553 ადამიანია კმ²-ზე. მუნიციპალური ცენტრია ქალაქი ბალერუპი.

## იხილეთ აგრეთვე
*დანიის ქალაქების სია
*დანიის მუნიციპალიტეტების სია

## რესურსები ინტერნეტში
*Municipality's official website
*East Kilbride, Ballerup's twin town
* Municipal statistics: NetBorger Kommunefakta, delivered from KMD aka Kommunedata (Municipal Data)
* Municipal mergers and neighbors: Eniro new municipalities map

## სქოლიო
კატეგორია:დედაქალაქის რეგიონის მუნიციპალიტეტები
კატეგორია:დანიის მუნიციპალიტეტები
კატეგორია:ბალერუპის მუნიციპალიტეტი
კატეგორია:კოპენჰაგენის საქალაქო აგლომერაცია
ახალგაზრდობის იარაღები

***„ახალგაზრდობის იარაღები“*** () — 1913 წლის გერმანული მუნჯი ფილმი, ფრედრიხ მულერის რეჟისორობით. მონაწილეობდნენ გერტრუდა გრაბნერი, კურტ მალერი და ჰანს შტაუფენი.

სცენარის ავტორ რობერტ ვინეს პირველი კინოპროექტი. ვინე მოგვიანებით ერთ-ერთი წამყვანი სცენარისტი გახდა. ზოგი წყაროს მიხედვით, შესაძლოა ის ამ ფილმის თანარეჟისორიც ყოფილიყო. *„ახალგაზრდობის იარაღები“* დაკარგულია. მისი შინაარსის ან, თუნდაც, ჟანრის შესახებ, არავითარი ინფორმაცია არ მოგვეპოვება.
## როლებში
*გერტრუდა გრაბნერი;
*კურტ მალერი;
*ჰანს შტაუფენი;
*კონრად ვინე;
## ლიტერატურა
* Jung, Uli & Schatzberg, Walter. *Beyond Caligari: The Films of Robert Wiene*. Berghahn Books, 1999.
## რესურსები ინტერნეტში
*
## სქოლიო
კატეგორია:1913 წლის ფილმები
კატეგორია:1913 წლის დაკარგული ფილმები
კატეგორია:1913 წლის გერმანული ფილმები
კატეგორია:გერმანული შავ-თეთრი ფილმები
კატეგორია:გერმანული მუნჯი ფილმები
კატეგორია:1910-იანი წლების გერმანულენოვანი ფილმები
ფლორესი (გვატემალა)

**ფლორესი** () — მუნიციპალიტეტი პეტენის დეპარტამენტში, გვატემალაში. დეპარტამენტის დედაქალაქი. 2022 წლის აღწერის მიხედვით, მუნიციპალიტეტის მოსახლეობა 44 706 ადამიანს შეადგენს. მუნიციპალიტეტის ფართობია 4347.5 კმ². ქალაქის ძველი ნაწილი პეტენ-იცის ტბაში მდებარე კუნძულზე მდებარეობს, რომელიც კონტინენტურ ნაწილს მცირე ხიდით უკავშირდება. წინაკოლუმბიურ ხანაში ფლორესის ადგილას მაიას ცივილიზაციის ქალაქი ნოხპეტენი მდებარეობდა.

## კლიმატი
## ბიბლიოგრაფია
* 
* 
* 

## რესურსები ინტერნეტში
* Photos of Flores, Guatemala

## სქოლიო
კატეგორია:პეტენის დეპარტამენტის მუნიციპალიტეტები
კატეგორია:გვატემალის კუნძულები
გაეროს უშიშროების საბჭოს რეზოლუცია 637

**გაეროს უშიშროების საბჭოს რეზოლუცია 637** მიღებულია 1989 წლის 27 ივლისს. რეზოლუციების 530 (1983) და 562 (1985), აგრეთვე გენერალური ასამბლეის მრავალი რეზოლუციის გახსენების შემდეგ, უშიშროების საბჭომ დადებითად შეაფასა ცენტრალურ ამერიკაში მშვიდობისკენ სწრაფვა და აღნიშნა ცენტრალური ამერიკის ქვეყნების პრეზიდენტების მიერ 1988 და 1989 წლებში მიღებული ერთობლივი დეკლარაცია.

რეზოლუცია შემდგომში გამოხატავდა მხარდაჭერას ესკიპულასის სამშვიდობო შეთანხმებისა და ერთობლივი დეკლარაციების მიმართ და მოუწოდებდა პრეზიდენტებს გაეგრძელებინათ ძალისხმევა ცენტრალურ ამერიკაში მტკიცე და ხანგრძლივი მშვიდობის მისაღწევად. ამასთანავე, იგი მიმართავდა იმ ქვეყნებს, რომლებსაც რეგიონთან კავშირები და ინტერესები აქვთ, მხარი დაეჭირათ ამ ძალისხმევისთვის, მათ შორის მოუწოდებდა იმ ქვეყნებსაც, რომლებიც მხარს უჭერენ არარეგულარულ შეიარაღებულ ძალებსა და აჯანყებულ მოძრაობებს რეგიონში, დაუყოვნებლივ შეეწყვიტათ ასეთი დახმარება, ჰუმანიტარული დახმარების გამოკლებით.

საბჭომ ასევე გამოხატა მხარდაჭერა გენერალური მდივნის ძალისხმევის მიმართ და სთხოვა მას, რეგულარულად ეცნობებინა საბჭოსთვის ვითარებაში არსებული განვითარებების შესახებ.

## რესურსები ინტერნეტში
* 

კატეგორია:გაეროს უშიშროების საბჭოს 1989 წლის რეზოლუციები
კატეგორია:გაეროს უშიშროების საბჭოს რეზოლუციები ნიკარაგუის შესახებ
კატეგორია:გაეროს უშიშროების საბჭოს რეზოლუციები ჰონდურასის შესახებ
კატეგორია:გაეროს უშიშროების საბჭოს რეზოლუციები გვატემალის შესახებ
კატეგორია:გაეროს უშიშროების საბჭოს რეზოლუციები სალვადორის შესახებ
ლა-ლიბერტადი (პეტენი)

**ლა-ლიბერტადი** () — მუნიციპალიტეტი პეტენის დეპარტამენტში, გვატემალაში. 2022 წლის აღწერის მიხედვით, მუნიციპალიტეტის მოსახლეობა 86 171 ადამიანს შეადგენს, ხოლო ფართობი 5,272 კმ²-ია. მუნიციპალიტეტის ტერიტორიაზე უხვი რაოდენობითაა ნავთობის რეზერვები, რომელთა გამოყენებაც საერთაშორისო ნავთობკომპანიებმა 1980-იანი წლებიდან დაიწყეს.

## კლიმატი
კიოპენის კლიმატის კლასიფიკაციით, ლა-ლიბერტადი ტროპიკული მუსონური კლიმატის სარტყელში მდებარეობს.

## ბიბლიოგრაფია
* 
* 

## სქოლიო
კატეგორია:პეტენის დეპარტამენტის მუნიციპალიტეტები
Schweppes

**Schweppes** — უალკოჰოლო სასმელების ბრენდი, რომელიც დაარსდა ჟენევაში 1783 წელს გერმანელი საათის ოსტატისა და მოყვარული მეცნიერის, იოჰან იაკობ შვეპეს მიერ. იგი იწარმოება, ისხმება და ვრცელდება მთელ მსოფლიოში სხვადასხვა საერთაშორისო კონგლომერატის მიერ, ლიცენზიისა და რეგიონის მიხედვით, რომლებიც უალკოჰოლო სასმელებს აწარმოებენ და ყიდიან. Schweppes იყო ერთ-ერთი ყველაზე ადრეული უალკოჰოლო სასმელი და თავდაპირველად წარმოადგენდა ჩვეულებრივ გაზიან წყალს, რომელიც შეიქმნა 1783 წელს.

## სქოლიო
კატეგორია:კოკა-კოლას ბრენდები
კატეგორია:გამაგრილებელი სასმელების მწარმოებლები
კატეგორია:გამაგრილებელი სასმელები
ეპიფიზის კისტა

[მინი|ეპიფიზის კალციფირებული კისტა. [კომპიუტერულ-ტომოგრაფიული გამოსახულება.]]
**ეპიფიზის კისტა** — ეპიფიზის უსიმპტომო და კეთილთვისებიანი (უმეტესად) კისტა. შესაძლოა იყოს თანდაყოლილი ან წარმოიქმნას სქესობრივი მომწიფების ასაკში, როდესაც ეპიფიზი განიცდის ინვოლუციას (უკუგანვითარება). არსებობს მიდრეკილება მდედრობითი სქესის მიმართ (3-ჯერ ხშირია მამრობით სქესთან შედარებით). იშვიათად, როდესაც ეპიფიზის კისტა დიდი ზომისაა, შესაძლოა მოახდინოს ზეწოლა ოთხგორაკზე და გამოიწვიოს პარინოს სინდრომი (თვალების მოძრაობის დარღვევა) ან/და ოკლუზიური ჰიდროცეფალია. როდესაც კისტის შიგნით ვითარდება ჰემორაგია, პათოლოგიურ წარმონაქმნს ეწოდება ეპიფიზის აპოპლექსია. საჭიროების შემთხვევაში, შესაძლებელია კისტის ნეიროქირურგიული ამოკვეთა.

## რესურსები ინტერნეტში 
* Pineal cyst - Radiopaedia

კატეგორია:ნერვული სისტემის დაავადებები
რობერტ გრინი (მწერალი)

**რობერტ გრინი** (; დ. 14 მაისი, 1959, ლოს-ანჯელესი) — ამერიკელი მწერალი. წიგნების ავტორი სტრატეგიაზე, ძალაუფლებასა და ცდუნებაზე. მას ეკუთვნის შვიდი საერთაშორისო ბესტსელერი, მათ შორის „ძალაუფლების 48 კანონი“, „ცდუნების ხელოვნება“, „ომის 33 სტრატეგია“, „50-ე კანონი“ (რეპერ 50 ცენტთან ერთად), „ოსტატობა“, „ადამიანური ბუნების კანონები“ და „ყოველდღიური კანონები“.

გრინი კლასიკურ მეცნიერებებს სწავლობდა და სხვადასხვა სამსახურში მუშაობდა 1998 წლამდე, სანამ მისი პირველი წიგნი გამოიცემოდა. გრინი ხშირად ეყრდნობა წარსული ისტორიული პირებისა და მოვლენების ანალიზს თავის ნაშრომებში. გრინის ნაშრომებს მოიხსენიებენ სხვადასხვა ცნობილი სახეები, პოლიტიკური ფიგურები და სამოქალაქო უფლებების დამცველები. ის არის ყველაზე ხშირად აკრძალული ავტორი შეერთებული შტატების ციხეებში, სადაც უსაფრთხოების მიზნით კრძალავენ მის წიგნებს.

## ბიოგრაფია
ებრაელი მშობლების უმცროსი ვაჟი, გრინი გაიზარდა ლოს-ანჯელესში. დაამთავრა პალისეიდსის საშუალო სკოლა და სწავლობდა კალიფორნიის უნივერსიტეტში, ბერკლში, სანამ ვისკონსინ-მედისონის უნივერსიტეტში დაამთავრებდა კლასიკურ მეცნიერებებში ბაკალავრის ხარისხით. მწერლად გახდომამდე გრინი ვარაუდობს, რომ დაახლოებით 50 სამუშაოზე მუშაობდა, მათ შორის მშენებელ მუშად, მთარგმნელად, ჟურნალის რედაქტორად და ჰოლივუდის კინოსცენარისტად. 1995 წელს გრინი მუშაობდა მწერლად იტალიის ხელოვნებისა და მედიის სკოლაში და შეხვდა წიგნების შემფუთავ იოსტ ელფერსს. ელფერსმა ჰკითხა, ჰქონდა თუ არა იდეა, რომ წიგნი დაეწერა და გრინს ორი წლის განმავლობაში ნაშრომის დაფინანსება შესთავაზა. გრინმა დაწერა სცენარი, რომელიც საბოლოოდ გახდა „ძალაუფლების 48 კანონი“. ეს მისი ცხოვრების გარდამტეხ მომენტად შეიძლება ჩაითვალოს.

## რესურსები ინტერნეტში
*Robert Greene interviews

## სქოლიო
კატეგორია:დაბადებული 14 მაისი
კატეგორია:დაბადებული 1959
კატეგორია:XX საუკუნის ამერიკელი მამაკაცი მწერლები
კატეგორია:XXI საუკუნის ამერიკელი მამაკაცი მწერლები
კატეგორია:XX საუკუნის ამერიკელი არამხატვრული მწერლები
კატეგორია:XXI საუკუნის ამერიკელი არამხატვრული მწერლები
კატეგორია:ცოცხალი ადამიანები